Սանտ Ինյացիո

**Սանտ Ինյացիո եկեղեցի** (, ), կաթոլիկ եկեղեցի Իտալիայի մայրաքաղաք Հռոմում։ Նվիրված է ճիզվիտների միաբանության (Հիսուսի միաբանություն) հիմնադիր Իգնատիոս դե Լոյոլային։ Եկեղեցին գտնվում է Իգնատիոս Լոյոլա հրապարակում։ Կառուցվել է Գրիգոր XV Պապի զարմիկ կարդինալ Լուդովիկո Լուդովիզիի միջոցներով, ըստ Կառլո Մադերնայի էսքիզների, 1626-1650 թվականներին։ Եկեղեցու նախագիծը՝ բազմաթիվ կապելլաներով հանդերձ, հիշեցնում է Ջեզու եկեղեցին։ Տիտղոսակիր եկեղեցի է։ 2001 թվականի փետրվարի 21-ից եկեղեցու կարդինալ քահանան Ռոբերտո Տուչչին է։

## Պատմություն
մինի|Սանտ Ինյացիո եկեղեցու ինտերիերը|350 px
1551 թվականին եկեղեցու տարածքում բացվում է Collegio Romano, որն իրենից ներկայացնում էր "Քերականության, մարդասիրության և քրիստոնեական վարդապետության դպրոց"։ Վերջինս հետագայում դառնում է Գրիգորյան Հայրապետական համալսարան։ 1562-1567 թթ․ այդտեղ կառուցվում է եկեղեցի, որի ճակատամասը չափազանց նման էր Սանտ Անդրեա ալ Քուիրինալե եկեղեցուն, որը ևս ձևավորել էր ճիզվիտ ճարտարապետ Ջիովանի Տրիստանոն։ 1580 թվականին, երբ Գրիգոր XIII Պապը ընդլայնեց Collegio Romano, եկեղեցու կողային կապելլաները ևս ընդարձակվեցին։

17-րդ դարի սկզբին հին եկեղեցին այլևս չէր բավարարում Collegio Romano հաճախող շուրջ 2000 ուսանողներին։ Գրիգոր XV Պապը, որը եղել էր այդ հաստատության նախկին ուսանողներից, առաջարկում է իր զարմիկ կարդինալ Լուդովիկո Լուդովիզիին ուսումնական հաստատության տեղում կառուցել եկեղեցի, որը նվիրված լինի ճիզվիտների հիմնադիր Իգնատիոս դե Լոյոլային։ Երիտասարդ կարդինալը համաձայնում է և խնդրում մի քանի ճարտարապետների նախագծեր ներկայացնել։ Վերջնականապես ընտրվում է քոլեջի պրոֆեսոր, ճիզվիտ մաթեմատիկոս Օրացիո Գրասսիի նախագիծը։

Չորս տարի անց, 1626 թվականի օգոստոսի 2-ին դրվում է եկեղեցու առաջին հիմնաքարը։ 1650 թվականին հին եկեղեցին ի վերջո քանդվում է, որպեսզի կառուցվի հսկայական Սանտ Ինյացիո եկեղեցին։ Կառուցումը սկսվում է 1626 թվականին և ավարտվում դարավեջին։

Հասարակության համար եկեղեցին բացվում է 1650 թվականին, իսկ վերջնական հանդիսավոր բացումը տեղի է ունենում 1722 թվականին Անտոնֆելիչե Զոնդադարի կարդինալի կողմից։ Եկեղեցու մուտքը նախագծել է Ֆիլիպո Ռագուցանին։

## Ինտերիեր
Եկեղեցին ունի լատինական խաչաձև նախագիծ՝ բազմաթիվ կողմնային կապելլաներով։ Կառույցը նման է Հիսուսի միաբանության Մայր տաճարին՝ Ջեզու եկեղեցուն (կառուցումն ավարտվել է 16-րդ դարի վերջում)։ Կորնթոսյան սյուներով շրջափակված ինտերիերը, Ավագ խորանը, մարմարե ձևավորումները, գմբեթի և նավի առաստաղի որմնանկարները իրենցից ներկայացնում են շքեղ և ճոխ համադրություն։ Նավի արևմտյան պատին Ալեսանդրո Ալգարդիի կերտած արձանախումբն է (1650)։ Արվեստի գլուխգործոցներից է նաև Իգնատիոս դե Լոյոլայի արձանը, որի հեղինակն է Կամիլո Ռուսկոնին (1728)։

## Պատկերասրահ

Image:Sant'Ignazio ceiling.jpg|Առաստաղի որմնանկարները
Image:Sant'Ignazio (Rome) -False Dome.jpg|Եկեղեցու գմբեթը
Image:Sant Ignazio Roma fc02.jpg|Ավագ խորանը
Image:Frescos on the altar of Sant'Ignazio (Rome) HDR.jpg|Ավագ խորանի առաստաղը
Image:Sant'Ignazio (Rome) - Frescos of right chapel.jpg|Աջակողմյան կապելլայի ֆրեսկոն
Image:Tomb of Pope Gregorius XV.jpg|Գրիգոր XV Պապի մահարձանը
Image:Falsa cupola di Sant'Ignazio.jpg|Եկեղեցու գմբեթը և աբսիդը
Image:Gloria di San Luigi Gonzaga (Sant'Ignazio Church) September 2015-1a.jpg|Լանչելոտի կապելլան
Image:Medallion Ludovico Ludovisi Sant Ignazio.jpg|Լուդովիկո Լուդովիզիի մեդալիոնը
Image:Bernini's angel in Sant'Ignazio (Rome).jpg
Image:Altar San Luis Gonzaga 03.JPG
Image:Roma 2010 (5029494271).jpg


## Ծանոթագրություններ

## Մատենագրություն
* Remigio Marini, *Andrea Pozzo pittore* (Trent, 1959).
* N. Carbonieri, *Andrea Pozzo architetto* (Trent, 1961).
* B. Canestro Chiovenda, "Della “Gloria di s. Ignazio” e di altri lavori del Gaulli per i gesuiti," *Commentari* 13 (1962), 290 ff.
* Zaccaria Carlucci, *La chiesa di S. Ignazio di Loyola in Roma* ([Roma] : [Chiesa di S. Ignazio], [1995]).
* Evonne Levy, *Propaganda and the Jesuit Baroque* (Berkeley-Los Angeles: University of California Press, 2004).

## Արտաքին հղումներ
* http://www.chiesasantignazio.org  Եկեղեցու պաշտոնական կայքը